b'\n_START_ARTICLE_\nCentralny Okreg Przemyslowy\n_START_PARAGRAPH_\nCentralny Okr\xc4\x99g Przemys\xc5\x82owy, forkortet COP, er en industriregion i Polen, som ogs\xc3\xa5 gjerne var kalt den sentrale industrielle region. Den var en av Den andre polske republikks st\xc3\xb8rste industrielle prosjekter. Det flere \xc3\xa5r lange prosjektet ble igangsatt av en fremst\xc3\xa5ende polsk \xc3\xb8konom, industri- og finansminister og samtidig visestatsminister Eugeniusz Kwiatkowski. M\xc3\xa5let var \xc3\xa5 skape et tungindustrielt kjerneomr\xc3\xa5de sentralt i Polen s\xc3\xa5 langt som mulig fra grensene, styrke den polske \xc3\xb8konomi, og redusere arbeidsl\xc3\xb8sheten. _NEWLINE_Fire\xc3\xa5rsplanen for utviklingen av COP skulle gjelde fra 1. september 1936 til 30. juli 1940; den ble avbrutt ved utbruddet av annen verdenskrig med den tyske invasjon av Polen 1. september 1949. Ikke desto mindre lyktes COP-prosjektet ved \xc3\xa5 gi den polske \xc3\xb8konomi en veldig ekspansjon. Etter krigen i 1945 ble COP oppstartet igjen, og utvidet - det meste av satsningsomr\xc3\xa5det l\xc3\xa5 innenfor Polens nye \xc3\xb8stgrense.'